Пасля вердыкту камісіі МАК Лягкоў пазбаўлены залатой узнагароды, якая цяпер павінна перайсці да іншага расіяніна - Максіма Вылягжаніна, які таксама падазраецца ў парушэнні антыдопінгавых правіл. Пятае месца ў гонцы на 50 км у Сочы заняў беларус Сяргей Далідовіч, які цяпер перамясціўся на чацвёртую пазіцыю падагульняючага пратакола і, зыходзячы з развіцця падзей, можа трапіць у прызавую тройку Алімпіяды 2014 года.